Diari Oficial de la Generalitat Valenciana


Sumari del DOGV 5188, del 31-01-2006 (2006/898)

RESOLUCIÓ de 17 de gener de 2006, del conseller de Relacions Institucionals i Comunicació, per la qual es convoquen 35 beques per a la realització de pràctiques professionals de periodisme i audiovisuals.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5188

Data del DOGV
:   31-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/898


Data del document
:   17-01-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * suport econòmic
    * ajuda pública
    * assignació per estudis
    * professió de la comunicació

RESOLUCIÓ de 17 de gener de 2006, del conseller de Relacions Institucionals i Comunicació, per la qual es convoquen 35 beques per a la realització de pràctiques professionals de periodisme i audiovisuals. [2006/X898]  
En el marc de la política adreçada a la millora i especialització dels professionals de la comunicació, el conseller de Relacions Institucionals i Comunicació, per delegació del president de la Generalitat, ordena la concessió de beques perquè els jóvens puguen accedir a la realització de pràctiques professionals, segons el que disposa el Decret 108/92 del 6 de juliol del Consell de la Generalitat, pel qual es regula la concessió de beques.  
L'anterior actuació es troba arreplegada en els objectius i activitats de l'aplicació pressupostària 44.88.812.91, i hi ha consignació pressupostària suficient en el Projecte de Pressuposts de la Generalitat, per a l'exercici de 2006, i la resolució de la convocatòria queda condicionada a l'aprovació del projecte. Així mateix, la dita concessió està també condicionada a l'existència de crèdit adequat i suficient durant l'exercici 2007.  
En virtut de les facultats que em confereixen l'article 47.11 de la Llei d'Hisenda Pública i la Resolució de 2 de novembre de 2004, per la qual el president de la Generalitat delega en el conseller de Relacions Institucionals i Comunicació determinades competències, resolc:  
1. Convocar de 35 beques per a realitzar pràctiques professionals de periodisme i audiovisuals durant un any.   
2. Aprovar les bases que s'adjunten, que han de regir la convocatòria.  
3. L'import de les beques entre el període comprés des de l'1 d'abril fins al 31 de desembre de 2006, serà finançat a càrrec de la línia T0592000, aplicació pressupostària 66.53.691.99, o equivalent del Pressupost de la Generalitat per a l'any 2006, per una quantia màxima de tres-cents quinze mil euros (315.000 euros),i l'import entre el període comprés des de l'1 de gener fins al 31 de març de 2007 serà finançant a càrrec de la línia T0592000, aplicació pressupostària 49.29.699.72, o equivalent del Pressupost de la Generalitat per a l'exercici 2007, per una quantia màxima de cent cinc mil euros (105.000 euros), la qual cosa equival a una suma anual de quatre-cents vint mil euros (420.000 euros).  
Contra la present resolució que posa fi a la via administrativa es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, de conformitat amb el que preveuen els articles 116 i 117 de la Llei 30/1992 de 26 de novembre de Règim Jurídic de les Administracions Públiques i del Procediment comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 17 de gener de 2006.. El conseller de Relacions Institucionals i Comunicació (per delegació mitjançant la Resolució del president de la Generalitat, de 2 de novembre de 2004): Esteban González Pons.  
Bases de la convocatòria per a la concessió de 35 beques per a la realització de pràctiques professionals de periodisme i audiovisuals  
1. Objecte  
Les beques tenen com a objecte la formació complementària i l'especialització de jóvens professionals de la comunicació periodística i audiovisual, a través de pràctiques en organismes de la Generalitat, així com en agències de notícies de la Comunitat Valenciana.  
2. Nombre i destinació de les beques  
Es convoquen 35 beques per a la realització de pràctiques de periodisme (classes PE) i audiovisuals (classe AU).  
Mitjançant una resolució del conseller de Relacions Institucionals i Comunicació, per delegació del president de la Generalitat, i amb caràcter previ a la seua adjudicació s'establirà el nombre de beques per cada classe i també la seua destinació.   
3. Dotació, durada i pagament de les beques.  
La dotació de cada una de les beques és de mil euros mensuals bruts (1.000,00€).  
El període de benefici de les beques serà de 12 mesos, de l'1 d'abril de 2006 al 31 de març de 2007.  
L'import de les beques s'abonarà mensualment, prèvia certificació de la directora general de Relacions Informatives  
4. Requisits  
Els aspirants hauran de reunir els requisits següents, a la data de finalització del termini de presentació d'instàncies, segons la classe de beca que sol·liciten.  
Classe PE: llicenciatura en Ciències de la Informació, branca de Periodisme o llicenciatura en periodisme, o llicenciatura en Comunicació Audiovisual.   
Classe AU: llicenciatura en Ciències de la Informació, branca d'Imatge Visual i Auditiva o llicenciatura en Comunicació Audiovisual.  
5. Formalització de les sol·licituds  
El model de sol·licitud (annex) estarà a disposició de les persones interessades en els punts següents:  
Pàgina web de la secretària autonòmica de Relacions amb l'Estat i Comunicació . http://www.pre.gva.es  
. En les oficines PROP que es relacionen:  
PROVÍNCIA POBLACIÓ ADREÇA  
VALÈNCIA València Gregorio Gea, 27 . 46802  
 Gregorio Gea, 14 . 46292  
 Colom, 80 . 46190  
 Historiador Chabás, 2 . 46191  
 Miquelet, 5 . 46657  
 Requena Av. Raval, 9 . 46632  
 Xàtiva Av. Selgas, 3 . 46428  
 Ontinyent Mestre Ferrero, 22 . 46997  
 Sagunt Camí Reial, 97 . 46614  
CASTELLÓ Castelló Av. Germans Bou, 47 . 12281  
 Av. del Mar, 16 . 12010  
 Major, 78 . 12783  
 Vinaròs Sant Joaquim, 14 . 12044  
 Vila-real Joan Fuster, 28 . 12779  
ALACANT Alacant Churruca, 29   
 Calp Paternina, 2 . 03979 (PROP remot)  
 Benidorm Av. Andalusia, 8, Acc. . 03233  
 La Cala .   
 Av. Ametllers, 42 Acc. . 03297  
 Av. Joan Fuster Zaragozá, 1 . 03723  
 Av. Beniardà, 61 . 03798  
 Oriola López Pozas, s/n . 03659  
MADRID C/ Espanyoleto, 25. 28427 Madrid  
Els/es candidats/s'hauran de presentar-ho degudament omplit en el registre de cada una de les adreces indicades o tramitar-ho per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aportar la documentació següent:  
a) Títol de llicenciat homologat a Espanya.  
b) Currículum.  
c) Fotocòpia compulsada del DNI o document d'identitat de la UE.  
d) Expedient acadèmic amb la nota mitjana oficial compulsada.  
e) Declaració jurada de no tindre relació amb aquelles activitats laborals que suposen una activitat activitat o que impedisquen l'acompliment de les obligacions com a becari i de no gaudir de cap altra beca per a la mateixa o semblant activitat, d'estar al corrent de les seues obligacions fiscals i de seguretat social i de disposar de cobertura sanitària, que haurà de ser substituïda pels corresponents certificats en el cas de resultar beneficiaris d'una beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.  
f) Declaració jurada de disponibilitat per a residir en qualsevol de les tres capitals de la localitat de la Comunitat Valenciana, i de disponibilitat horària.  
g) Declaració jurada en el cas d'haver sigut anteriorment beneficiat amb una beca de periodisme o audiovisuals en la Generalitat, i aportar les dates i lloc de la dita beca.  
h) Acreditació de no incórrer en cap de les circumstàncies arreplegades en l'art. 13.2 de la llei 38/2003 General de Subvencions, realitzada per mitjà de declaració responsable o qualsevol dels mitjans establits en l'article 13.7 de la dita llei.  
i) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.  
j) Els dits requisits hauran d'acomplir-se la data de final de presentació d'instàncies (art.5.2 del Decret 108/1992)  
k) Tots els documents s'acreditaran per mitjà de compulsa, en el moment de la presentació de les sol·licituds.  
6. Termini de presentació de les sol·licituds  
El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.  
7. Procés de selecció  
Per a l'examen de les sol·licituds de beques es constituirà una comissió avaluadora presidida pel conseller de Relacions Institucionals i Comunicació, Esteban González Pons, de què formaran part:  
Pilar Carbonell Escolano, directora general de Relacions Informatives.  
Ana Perales Estiguín, periodista adscrita a la Direcció General de Relacions Informatives.  
Patricia Corrons Nicasio, cap d'unitat .  
Pilar Esquibel Jorcano, assessora de Premsa del conseller de Relacions Institucionals i Comunicació.  
Actuarà com a secretària, amb veu però sense vot, Ana Avellana García, funcionària adscrita a la Direcció General de Relacions Informatives.  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot.   
La selecció dels/es becaris/es vindrà donada per la puntuació obtinguda per l'aplicació del barem següent:  
a) Expedient acadèmic: un màxim de 3 punts en funció de la nota mitjana obtinguda en l'expedient acadèmic, d'acord amb l'escala següent:  
Nota mitjana aprovat: 1 punt  
Notable: 2 punts  
Excel·lent: 3 punts.  
Les fraccions corresponents a les notes mitges s'arredoniran per excés, en el cas de ser estes superiors a 0'5.  
b) Coneixements de valencià: un màxim de 3 punts en funció dels nivells de coneixement de valencià establits per la Junta Qualificadora de Coneixements de Valencià, convenientment acreditats pels certificats i títols que la mateixa expedix, d'acord amb l'escala següent:  
Oral: 1 punts  
Elemental: 1'50 punts  
Mitjà 2'50 punts  
Superior 3 punts  
c) Coneixement d'altres idiomes comunitaris: un màxim d'1 punt segons les especificacions següents:  
I. Només tindran validesa els títols expedits per les escoles oficials d'idiomes radicades en territori espanyol.  
II. Cada curs superat es puntuarà amb 0'10 punts amb el màxim total d'1 punt per al conjunt dels idiomes i cursos acreditats.  
d) Examen oral: un màxim de 10 punts. Per als periodistes es valoraran els coneixements sobre l'actualitat política, social i econòmica de la Comunitat Valenciana, com també de la Generalitat.   
Per als aspirants a la beca d'audiovisuals, amb la mateixa baremació, l'examen comptarà d'una prova de coneixements teoricopràctics, i una prova de cambra.  
e) Formació complementària: es valorarà amb un màxim de 3 punts la formació complementària relacionada amb les ciències de la comunicació, màster, congressos, cursos, etc. Només tindran validesa els cursos oficials: 0,5 per cada un fins a un màxim de 3 punts.  
En finalitzar tots els exàmens orals, en un termini no superior a 15 dies, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.  
8. Concessió  
Les beques seran adjudicades per resolució del conseller de Relacions Institucionals i Comunicació, la competència de les quals s'exercix per delegació del president de la Generalitat, a la vista de la proposta de la comissió avaluadora, en el termini màxim de dos mesos a partir del dia de la publicació de la Resolució de convocatòria en el DOGV.  
La no resolució adjudicant dins del termini establit anteriorment, produirà l'efecte de la desestimació presumpta de les sol·licituds presentades.  
La resolució de concessió de les beques es publicarà al Diari Oficial de la Generalitat Valenciana.  
9. Obligacions i incidències  
Les beques permetran l'especialització en la comunicació institucional, com també el coneixement intern dels gabinets de premsa dels organismes públics.  
El temps destinat a la realització de les pràctiques, no excedirà de les 40 hores setmanals, en horari de matins o vesprades. Si l'horari comprén dies festius, tindran dret a 1 dia lliure per jornada d'assistència.  
Les beques objecte de la present convocatòria són incompatibles amb el benefici de qualsevol altra beca, subvenció, ajuda o activitat laboral regular. La infracció d'esta regla deixarà sense efecte la beca adjudicada.  
Els becaris hauran de complir les obligacions, que amb caràcter bàsic, s'arrepleguen en l'article 14 de la Llei de Subvencions.  
La condició de becari/a no genera cap relació laboral amb la Generalitat, ni amb els mitjans de comunicació a què els becaris puguen anar destinats.  
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari de la beca siga un empleat de la Generalitat, funcionari o laboral, la convocatòria indicarà la situació administrativa en què escaiga ser declarat, d'acord amb la normativa de funció pública; en situació de llicència retribuïda, percebrà les retribucions bàsiques i l'ajuda familiar.  
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al seu servici establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració.  
El conseller de Relacions Institucionals i Comunicació resoldrà les incidències que es produïsquen durant el període de benefici de les beques, i les deixarà sense efecte, amb audiència prèvia de l'interessat, en el cas que este incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixara de reunir els requisits exigits. Així mateix, el conseller de Relacions Institucionals i Comunicació tindrà la facultat d'interpretar el contingut de les presents bases, d'acord amb el que disposa l'article nové del Decret 108/1992 de 6 de juliol, del Consell de la Generalitat, pel que es regula la concessió de beques.   
Durant el període de la beca, comptaran amb el seguiment i suport dels components del tribunal, i se'ls assignarà les avaluacions periòdiques, resolució de dubtes, i horari a seguir.  
Finalitzat el període de la beca i amb un informe previ pels servicis, la Direcció General de Relacions Informatives estendrà el pertinent certificat d'aprofitament, assistència i aptitud de la beca.  
10. Consignació pressupostària  
La consignació pressupostària per a atendre el pagament de les beques queda subordinada als crèdits autoritzats i consignats durant el període comprés des de l'1 d'abril fins al 31 de desembre de 2006, a càrrec de la línia T0592000, aplicació pressupostària 18.81.496.82 o equivalent del Pressupost de la Generalitat per a l'any 2006, per una quantia màxima de tres-cents quinze mil euros (315.000 euros),i l'import entre el període comprés des de l'1 de gener fins al 31 de març de 2007 serà finançant a càrrec de la línia T0592000 de l'aplicació pressupostària 49.98.505.85, o equivalent del Pressupost de la Generalitat per a l'exercici 2007, per una quantia màxima cent cinc mil euros (105.000 euros), la qual cosa equival a una suma anual de quatre-cents vint mil euros (420.000 euros).